ວາລະປະຊຸມທີ 4 ຂອງຄະນະປະຈຳສະພາແຫ່ງຊາດຊຸດທີ 14
(ພາບ: TTXVN)
ຕອນເຊົ້າວັນທີ 18/10, ວາລະປະຊຸມທີ 4 ຂອງຄະນະປະຈຳສະພາແຫ່ງຊາດຊຸດທີ 14 ໄດ້ອັດລົງ, ພາຍຫຼັງບັນດາຜູ້ແທນປຶກສາຫາລືກ່ຽວກັບຮ່າງກົດໝາຍປັບປຸງເພີ່ມເຕີມບາງມາດຕາຂອງກົດໝາຍຕ່າງໆທີ່ກ່ຽວຂ້ອງເຖິງການລົງທຶນ, ດຳເນີນທຸລະກິດ; ຮ່າງມະຕິຂອງສະພາແຫ່ງຊາດກ່ຽວກັບການປະຕິບັດການອອກວີຊາທົດລອງໃຫ້ຊາວຕ່າງປະເທດເຂົ້າຫວຽດນາມ. ກ່າວຄວາມເຫັນອັດວາລະປະຊຸມ, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ເນັ້ນໜັກວ່າ: ພາຍຫຼັງເຮັດວຽກຢ່າງຕັ້ງໜ້າມາເປັນເວລາເກືອບ 6 ວັນ, ຄະນະປະຈຳສະພາແຫ່ງຊາດໄດ້ປະຕິບັດສຳເລັດລາຍການຂອງວາລະປະຊຸມທີ 4. ທ່ານນາງປະທານສະພາແຫ່ງຊາດສະເໜີລັດຖະບານ, ກຳມາທິການເສດຖະກິດ, ກຳມາທິການການເງິນ ແລະ ງົບປະມານ, ກຳມາທິການປ້ອງກັນຊາດ, ປ້ອງກັນຄວາມສະຫງົບ, ບັນດາອົງການທີ່ກ່ຽວຂ້ອງຄົ້ນຄ້ວາ, ຮັບເອົາຄວາມເຫັນຂອງຄະນະປະຈຳສະພາແຫ່ງຊາດ, ປັບປຸງບັນດາບົດລາຍງານ, ຮ່າງກົດໝາຍ ແລະ ສຳເນົາທີ່ກ່ຽວຂ້ອງໂດຍໄວ ເພື່ອສົ່ງເຖິງບັນດາສະມາຊິກ ສະພາແຫ່ງຊາດ, ແນໃສ່ຮັບໃຊ້ໃຫ້ກອງປະຊຸມສະໄໝສາມັນເທື່ອທີ 2 ສະພາແຫ່ງຊາດ ຫວຽດນາມ ຊຸດທີ 14 ຢ່າງທັນການ.
(ແຫຼ່ງຄັດຈາກ VOV)